LidanRubinov/Halacha-QA huggingface dataset:
שאלה: צניעות בעיתון "בשבע": ראיתי שבעיתון "בשבע" יש תמונות של נשים מאופרות. אמנם התמונות צנועות אבל ייתכן ויש בזה טעם לפגם ופגיעה ברמת הקדושה שאנו מנסים לחנך את הדור אליה. כמו כן הפירסומת בה רואים חתן עונד טבעת על יד הכלה תוך שהוא תופס את ידה. האם דבר כזה מותר? האם מומלץ לצלם דבר כזה? על הזמן הרב שהרב משקיע בנו ובדור.
תשובה: כיוון שאין בזה איסור, אין צורך לעסוק בזה. תמונות של נשים מאופרות בעיתון. האם העיתון מעודד גיוס של נשים? מוכרים טלוויזיות ב"בשבע"??? איך להתייחס לפרסומת של מימד בעיתון "בשבע"?
שאלה: תפילות בימים הנוראים שהם שבת: האם מותר לאדם להתפלל על זיווגו בשבת? יש עניין ב-40 יום של תפילה רצופה, מה קורה עם שבת? האם מותר להתפלל על כך בראש השנה? האם מותר להתפלל על פרנסה ביום כיפור שחל בשבת?
תשובה: צריך להתפלל על זיווג בכל יום אך בעיקרון בשבת ראוי לא לבקש בקשות. בראש השנה כולנו נפקדים ולכן כן ראוי לבקש על כך בראש השנה. לגבי יום הכיפורים, הרי הכהן הגדול התפלל על פרנסה בצאתו ב מן הקודש אפילו בשבת, ואנו חוזרים על תפילתו ר העבודה ומצטרפים אליה. לתשובת הרב דב ליאור.
שאלה: תפילות בימים נוראים שהם שבת: האם מותר לאדם להתפלל על זיווגו בשבת? יש עניין ב-40 יום של תפילה רצופה, מה קורה עם שבת? האם מותר להתפלל על כך בראש השנה? האם מותר להתפלל על פרנסה ביום כיפור שחל בשבת?
תשובה: בשבת צרכי הדיוט אסורים אך צרכי מצווה מותרים ולכן מותר לבקש ולהתפלל על זיווגו בשבת שהרי זה נכלל בצרכי מצווה וכמוזכר בזמירות "הרהורים מותרים ולשדך הבנות". וכן בראש השנה מותר להתפלל על זיווג האדם. בשבת אין שאילת צרכים אישית ולכן לא מתפללים את כל תפילת שמונה עשרה, ואף ביום הכיפורים שחל בשבת אין לבקש שאילת צרכים אישית. לתשובת הרב יעקב אריאל.
שאלה: מיקום שליח הציבור בתפילה: האם בבית כנסת שנוסח התפילה הוא אשכנז מותר לשליח הציבור להתפלל מהאמצע, כיוון שמי שיושב בסוף לא שומע את התפילה וכתוצאה מכך נגרם ביזוי בית כנסת כיוון שהאנשים שבסוף מדברים ומפריעים לתפילה להתנהל כסדרה?
תשובה: אם שינוי מקום התפילה של שליח הציבור יעזור לאנשים להתפלל וימנע ביזוי בית הכנסת אפשר לשנות את המנהג של עדות אשכנז ולהניח לשליח ציבור להתפלל מהמרכז. תשובה נוספת מהרב בנושא זה.
שאלה: שעטנז בשרוכים: האם יש איסור שעטנז בשרוכים?
תשובה: גדר שעטנז הינו צמר ופישתים יחדיו שהגוף נהנה מהם, לכן שרוכים אינם נכנסים לגדר שעטנז משום שהגוף אינו נהנה מהם.
שאלה: כבד במיקרוגל - המשך: ראיתי באתר שהרב התיר להכשיר כבד במקרוגל, ורציתי לשאול את הרב בנושא: האם הכבד יכול להיות מונח ישירות על המגש, האם צריך מגש מיוחד, והאם צריך אח"כ להכשיר את המקרוגל?
תשובה: בגלל ריבוי הדם של הכבד - אי אפשר למולחו ורק ריבוי חום מפליט את הדם, אם שמת את הכבד במיקרוגל, אי אפשר להשאירו על המגש אלא חייבים לשים אותו על רשת כדי שלא יתבשל בדמו וכדי לאפשר לדם לזרזף. את המיקרו לא צריך להכשיר אח"כ אך המיקרו יהיה בשרי (אלא אם כן הכבד היה מכוסה).
שאלה: שינה עם ציצית - המשך 1: קראתי באתר שהרב כתב שאין צורך לישון עם ציצית. האם יש עניין לישון עם ציצית (מעבר לחיוב ההלכתי) כהגנה מפני "מזיקים" או שאין בכך שום ענייין?
תשובה: לא נהוג לישון עם ציצית ואין ראוי לשנות. הרב פוסק נגד הבן איש חי???
שאלה: שיעור צדקה: לא נמצאה תשובה לשאלה באתר. מה השיעור המינימלי של צדקה שחייבים לתת בשנה, בכדי לצאת ידי חובת מצוות צדקה?
תשובה: השיעור של צדקה הוא מעשר מההכנסות. אך אם אין הכנסות או הם כל כך קטנות שאי אפשר להפריש מהם מעשר לצדקה אזי מספיק לתת מעט לצדקה ואין לזה שיעור על כל פנים לא פחות מפרוטה כמובן.
שאלה: מי קודם למי, עני או בעל חוב?: ראובן שהכנסותיו קטנות מהוצאותיו החודשיות עקב חובות שנקלע אליהם בגלל שהיה מובטל בעבר, האם הוא חייב לתת צדקה ומעשר כספים לעני על חשבון מניעת כספים מהבעלי חובות? בעלי החובות קיבלו מראובן צ קים אך חזרו כי לא היה כיסוי בזמן שהגישו אותם לפרעון. נתינת הצ קים ע"י ראובן היתה בתום לב כי אז היה באפשרותו לשלם ורק אח"כ נקלע לקשיים.
תשובה: בעלי החובות קודמים למעשר כספים, ולכן עליו להחזיר תחילה את חובותיו. ואם הוא נחשב עני, הוא פטור ממעשר כספים, ולכן יחזיר את חובותיו ואח"כ כשיתחיל להסתדר יתחיל להפריש מעשר כספים כדין. אבל אם הוא אינו נחשב עני, כי יש לו נכסים, רק שבשנים הללו נכנס למצוקה, אזי יחשב את כל מה שהיה צריך להפריש למעשר ויזקוף את זה כחוב לצדקה, ואחר שיגמור לשלם את חובותיו יחזיר את כל מה שהיה צריך לתת למעשר כספים.
שאלה: מגבונים לחים בשבת: האם מותר להשתמש במגבונים בשבת לצורך ניקוי תינוק שעשה את צרכיו?
תשובה: במגבונים יש חשש לסחיטה. ייתכן שבניגוב רפוי אין סחיטה אך כשהדבר נעשה לצורך ניקוי יש חשש שהניגוב יגרום גם לסחיטה. לתשובת הרב דב ליאור.
שאלה: ברכת המזון בלי אמא: לאחר שאמי נפטרה, אני אומרת בברכת המזון "הרחמן הוא יברך את אבי מורי בעל הבית הזה אותו ואת זרעו ואת כל אשר לו". האם זה ר או שבכל זאת יש לברך את שני ההורים?
תשובה: מכיוון שאימך לא נמצאת עמכם עוד, אין ענין להמשיך ולברך אותה בברכת המזון.
שאלה: סליחות לתלמידים : האם ראוי שתלמידים יקומו לסליחות בחודש אלול או שמא יש לשמור על שעות השינה שלהם ושיקומו אך ורק בעשרת ימי תשובה.
תשובה: מקובל להורות שאם הקימה לסליחות תגרום להפסד של אותו הזמן בלימוד, היינו שאם הסליחות אורכות חצי שעה, ילמד פחות חצי שעה, אזי יקום לסליחות, שזה המנהג, וכך כתבו רוב האחרונים. אבל אם בעקבות הקימה המוקדמת יהיה עייף ויפסיד יותר מאשר את אותה חצי שעה, כי לא יהיה מרוכז או שיצטרך להשלים שעות שינה, ולבסוף ימצא שיפסיד יותר זמן בלימוד, אזי מוטב שלא יקום לסליחות. וטוב שיאמר את הסליחות לפני מנחה, וידלג על י"ג מידות רחמים ועל הסליחות שבארמית, שאין אומרים אותם ביחיד.
שאלה: לשמוע שירת מקהלה: האם מותר לשמוע שירת נשים וגברים ביחד (מקהלה מעורבת)?
תשובה: אומנם שמיעת שירת מקהלה היא פחות חמורה מאשר שמיעת אישה ששרה סולו אך נראה לי על פי הגמרא במסכת סוטה להחמיר גם בשירת מקהלה.
שאלה: אבר מן החי בתבשיל: האם עלולה להיות בעיה כלשהי בכך שבעל חי (או אפילו אדם) יגע בתבשיל חם מצד איסור אבר מן החי?
תשובה: אתה מעלה שאלה מאוד מעניינת אך לא מצינו אף אחד מרבותינו שחושש לזה.
שאלה: לגנוב מהבוס חומר עבודה: אדם העובד בבוקר במשרד ואחה"צ עובד באותו תחום כעצמאי, האם מותר לו להשתמש בחומר של המשרד שבו הוא עובד לצרכיו האישיים (לצורך עזרה בלבד) ללא בקשת רשות מהמעביד?
תשובה: אדם כזה אסור לו לקחת חומר מתכלה מהמשרד לצורך שימושו האישי כגון דפים, שימוש במכונת צילום ושאר אביזרים. אך מותר לו לקחת חומר שאינו מתכלה כגון מסמכים (שאחר כך הוא מחזיר) וכן לעשות שימוש בידע שהוא צבר בזמן עבודתו במשרד וכדומה (אלא אם כן אדם זה חתם על הסכם חיסיון או כל הסכם אחר של איסור שימוש במידע שנצבר במשרד).
שאלה: כוונות בתקיעת שופר: אילו כוונות צריך להתכוון אדם התוקע בשופר? האם ישנו ספר שבו ניתן ללמוד את כוונות התקיעות?
תשובה: צריך לכוון לקיים את מצוות ה' יתברך שצוונו לשמוע קול שופר בראש השנה. כוונה זו היא העיקרית והיא מעכבת. בנוסף לכך הובאו עוד טעמים לתקיעת שופר. בגמרא אמרו שיותר מהודר לתקוע בשופר של איל, כדי להזכיר את עקדת יצחק. וכן אמרו בגמרא שתקיעה היא ביטוי של שמחה, ושברים ותרועה של אנחה ובכי. והראשונים הדגישו את הטעם שהשופר מעורר לתשובה. וכפי שנאמר: אם יתקע שופר בעיר ועם לא יחרדו. אזכיר עוד טעם מרבי משה קורדברו (הרמ"ק), שמרחיב את כוונת התשובה שבתקיעה: התקיעה הראשונה שבכל סידרה מבטאת את הישרות הטבעית של הנשמה, היא מבטאת את הילד הרך שעוד לא טעם טעם של חטא והוא נקי וטהור מעוונות. לאחר מכן, כשהילד גדל הוא נפגש עם סיבוכי ונפתולי העולם הזה, נאבק ומתנסה, וגם נופל וחוטא, ואת זה מבטאת התרועה, פעם כאנחה ופעם כבכי, על הפגמים שנאחזו במידותינו, ועל החטאים שנכשלנו בהם. ולאחר מכן מסתיימת הסדרה בתקיעה פשוטה נוספת, אשר שוב חוזרת ומבטאת את הישרות ואת הטוב, אך הפעם זה לאחר החזרה בתשובה, לאחר בקשת הסליחה. ולבסוף, בסיום כל התקיעות, תוקעים אנו תקיעה אחת גדולה וארוכה, המבטאת את סיום כל המאבקים והיסורים, את התיקון הגמור. את המעלה של הבעל תשובה, שדוקא לאחר החטא והכשלון, הוא מגיע אל השלמות כאדם עשיר בנסיונות, ואשר למרות הכל הצליח להתגבר על כל הקשיים ולתקן את נפשו. ועל זה אמרו: במקום שבעלי תשובה עומדים צדיקים גמורים אינם יכולים לעמוד (ברכות לד, ב). לתשובת הרב יעקב אריאל.
שאלה: פיטפוטים באמצע שמונה עשרה: אני ממשפחה חילונית והורי שלחו אותי ללימוד באולפנא. במהלך לימודי באולפנא וכחברת תנועת בני-עקיבא החלטתי לקחת על עצמי עול מצוות ולהיות דתייה. לעיתים בתפילת מנחה אני עוצרת את התפילה ומדברת עם בני משפחה שנכנסים לחדר. איזה סוג של תשובה יש לעשות כדי לכפר על כך? והאם בכלל אפשר לעשות תשובה על הפסקת תפילת שמונה עשרה?
תשובה: על כל דבר אפשר לעשות תשובה, הרמב"ם אומר שאין שום חטא שאי אפשר לעשות עליו תשובה, הרמב"ם ממשיך ומפרט את שלבי התשובה והם שלושה במספר: השלב הראשון - חרטה, להתחרט על החטא מעומק הלב ולהצטער על שעשית אותו. השלב השני: וידוי - להתוודות בפני הקב"ה על החטא שעשית, כאשר וידוי נעשה לפרטי פרטים (ביום פלוני עברתי על חטא אלמוני). השלב השלישי: קבלה לעתיד - לקבל החלטה שלא לעשות את החטא יותר לעולם. וכל המרבה בתשובה הרי זה משובח, אך אסור להתייאש ואפילו אם חוזרים על אותו החטא כמה פעמים, צריך להתקדם ולשאוף ולתקן, שהרי אף אחד אינו מושלם והקב"ה אוהב את מי שמסנה להתקרב אליו. המשיכי להיות חזקה וללכת בדרך שבחרת בה, והקב"ה יצליח את דרכך, בהצלחה.
שאלה: תיקון לשון הרע על פלוני: במהלך שיחה עם חברים אמרתי שאדם מסויים הוא בעל אגו גבוה. רוב הנוכחים לא הבינו במי מדובר מלבד אחת שצחקה. אמרתי מייד שדיברתי לשון הרע. איך אני יכולה לתקן את המעוות? הנ"ל אפילו לא מכיר אותי.
תשובה: אם האדם המדובר לא שמע מהמקרה, נראה לי שעדיף שלא להזכיר את הענין כדי שלא לפגוע בו, ולחזור בתשובה רק בינך לבין הקב"ה על ידי חרטה על החטא, וידוי וקבלה לעתיד - שבעתיד יותר תזהרי מהחטא המסוכן אך הנפוץ מידי של לשון הרע.
שאלה: גנבו לי כסף. האם זה לקח?: בתחילת חודש אלול נעלם לי הכרטיס האשראי בלי שידעתי. כעבור כמה שעות נלקחו משם 300 ש"ח. אני סטודנט צעיר ובקושי מרוויח. האם עלי להתיחס לזה כדין מהשמיים במיוחד בפתחו של חודש האלול או שמא לומר "כסף בא והולך"? האם "יסורין ממרקין" שייך למקרה כזה?
תשובה: אכן כל צרה שבאה על אדם גם צרה קטנה היא בגדר של יסורין ממרקים. אמנם צריך להתבונן למה באה הצרה אם זה חסרון של כסף יש מקום ולברר מה אפשר לתקן בתחום הזה, או בכלל. ואם באו על אדם יסורין והוא פשפש ולא מצא מה לתקן, אלו יסורין של אהבה. אולם גם יש ללמוד לא רק לשוב בתשובה אלא גם לשמור על הכסף ולא לאבד אותו בידיים כי אם אדם אשם באי שמירה על כספו. התיקון העיקרי שעליו לעשות הוא ללמוד לשמור על ממונו.
שאלה: הורדת שירים: ראיתי שהרב התיר להוריד שירים מהאינטרנט גם כשהיוצר לא פירסם אותם אלא סתם אדם. האם מותר גם כשללא ההורדה כן הייתי קונה את הדיסק?
תשובה: הסיבה שאני רואה להתיר הורדת שירים מהאינטרנט היא בגלל שהאינטרנט פרוץ לכל, וכמו שאדם שהולך לנהר שוצף ורואה שם אבידה מותר לו לקחתה משום שברגע שהמאבד ראה שהנהר סחף את החפץ שלו הוא התייאש מהחפץ והחפץ מופקר לכל וכל הרוצה ליטול יכול לבא וליטול, כך האינטרנט משול לנהר שוצף שברגע שבעלי השיר ראו שהשיר שלהם נסחף לאינטרנט הם יודעים שזה מופקר שם וכל מי שרוצה יכול ללכת ולקחת את השירים. ולכן הדבר מותר בכל מקרה.
שאלה: שימוש בכיור שמשקה צמחים בשבת: סידרתי שהמים היוצאים מהכיור והמקלחת יזרמו בגינה וישקו את הצמחים, וזאת כדי לחסוך במים. האם מותר להשתמש בכיור הזה בשבת?
תשובה: כיוון שאתה מעוניין ששפכי הכיור ישקו את הצמחים, אסור לשפוך מים לכיור הזה בשבת. אמנם במקום שסידרו את יציאת המים לשדה, בלא שהיו מעוניינים להשקות צמחים, לדעת פוסקים רבים, מותר להשתמש בכיור למרות שהמים ישקו את הצמחים. וזאת בתנאי שהמים אינם נשפכים ישירות על הצמחים, אלא זורמים תחילה בצינור שמטה אותם הצידה ואח"כ נשפכים לשדה, שאז נקרא "כוח שני" ו"גרמא" (הגרשז"א בשש"כ יב, יח  ילקוט יוסף שלו, זורע ט  מנו"א ח"ב ג, ח).
שאלה: מאימתי העולם קיים?: ראיתי בטלויזיה גולגולת של אדם שחי לפני 2.9 מליון שנה והראו גם ציורים שצוירו במערות לפני מיליוני שנים. איך עלי לחשוב? איך להסתכל על גישה זו? יש להם הוכחות ממש טובות בשם המדע. אני חי בסתירה.
תשובה: אכן, למדע יש הוכחות מצוינות שמראות שהעולם קיים מליוני שנים - בהנחה שהעולם לא השתנה במיליוני השנים האחרונות ואותה חוקיות של הטבע שלטה תמיד. אך תורתנו מסבירה לנו שני כללי ברזל: הראשון: חוקיות הטבע השתנתה מהקצה עד הקצה בין התקופה שלפני המבול לתקופה שלאחר המבול. לדוגמא לפני המבול אנשים חיו אלף שנים ואף עונות הטבע היו שונות לגמרי מאיך שהם היום. השני: הקב"ה ברא את העולם מוכן לשימוש (לכן הוא לא ברא את אדם הראשון בגיל של תינוק, אלא ברא אותו בתור בחור בן 20). הנפט והפחם נבראו מוכנים בתוך האדמה ואם אדם הראשון היה רוצה הוא יכול היה לחפור ולמצוא אותם אף על פי שעל פי חוכמת הטבע הנוהגת כיום לוקח אלפי שנים לנפט ופחם להיווצר. לכן, כאשר אתה רואה גולגולת שהבדיקות מראות שהיא בת 2.9 מליון שנים, זה מראה שהבדיקות של ימינו אינן יעילות לבדיקת גיל של חומרים מלפני המבול, או לחלופין יכול להיות שהקב"ה ברא את העולם עם גולגלות בנות 2.899 מליון שנים המפוזרות על פני הארץ.
שאלה: זיווג משמים?: האם זיווגו של אדם הוא משמים? האם ה קובע לכל אדם את זיווגו?
תשובה: אכן לכל אדם יש את בת זוגו וארבעים יום קודם יצירת הוולד יוצאת בת קול ומכרזת: "בת פלונית לבן פלוני", אך זו לא קביעה מוחלטת ויש לאדם בחירה חופשית ואם האדם מקלקל מעשיו הוא יכול לפספס את בת זוגו, אך אם האדם מתנהג כראוי הוא יפגוש את בת זוגו המיועדת לו מימי יצירת הוולד.
שאלה: אמרתי את השמות שאין לאומרם: מה דין אדם שאמר בשוגג בפיו את השמות שמופיעים בסידור או בספרים קדושים אחרים אשר אסור לאומרם בפה?
תשובה: את הנעשה אין להשיב, אם כי אפשר לחזור בתשובה. העיקר הוא להיזהר להבא. מהם השמות שאין לאומרם?
שאלה: אבטחת הרובע היהודי בשבת: אני מעונין לעבוד באבטחת הרובע היהודי בירושלים וברור כי על עבודת האבטחה להתבצע גם בשבת. מה עלי לעשות עם השכר שאקבל עבור שעות השבת? כפי שהבנתי ההסעות בשבת למקום עצמו יעשו ע"י גוי, האם מותר יהיה להשתמש בהסעה כזו?
תשובה: מכיוון שאינך עובד רק בשבת אלא גם במשך השבוע, השכר שלך נחשב כשכר חודשי ושכר השבת נבלע בשכר שאר ימי השבוע, וזה נחשב כאילו בשבת לא עבדת בשכר אך שכר השבת התפרש לשאר ימי העבודה וכל יום קיבלת קצת יותר ממה שהיה מגיע לך. מכיוון שההסעות נעשות על ידי גוי - מותר לך להשתמש בהם בשבת. "על חומתיך ירושלם הפקדתי שמרים כל היום וכל הלילה תמיד לא יחשו." (ישעיה סב)
שאלה: אני רוצה יותר משכורת: אני עובד מדינה מזה כשנתיים. עקב קיצוצים בתנאי השכר אני שוקל לעזוב את העבודה ולחפש עבודה אחרת. דברי ח שהפרנסה נקבעת בראש השנה לא נותנים לי מנוח שכן אם כך לא משנה היכן אעבוד וכמה ארוויח, תמיד אקבל את מה שמגיע לי, לא? אם כך האם אין טעם שאחפש עבודה אחרת?
תשובה: אדם צריך לעשות השתדלות בדרך הטבע אם הוא רוצה להרוויח יותר כסף, אדם שלא משתדל, הקב"ה לא ייתן לו פרנסה יותר טובה. אפילו דור המדבר שקיבלו את המן היו צריכים להשתדל וללכת ולאסוף מן מהארץ. לכן, בראש השנה קובעים לאדם כמה פרנסה הוא יקבל אם הוא ישתדל וכמה פרנסה הוא יקבל אם הוא לא ישתדל.
שאלה: הדלקת נרות שבת לאורח: מה הדין של רווק שמתארח אצל משפחה אחרת לגבי הדלקת נרות שבת? מתי מתחייב ומתי יוצא ידי חובה ע"י בעלת הבית?
תשובה: רווק שמתגורר בבית פרטי, ומדליק שם נרות בכל שבת, כשהוא מתארח בבית אחרים, אם הוא ישן בבית נפרד, עדיף שידליק נרות באותו בית. ואם ירצה יוכל לבקש מבעלת הבית שתוציא אותו, ועדיף שיתן פרוטה כדי להשתתף בהדלקתה. ואם הוא ישן בביתם, יסמוך לכתחילה על הדלקת בעלת הבית, וטוב שיתן פרוטה כדי להשתתף בהדלקתה. ואם הוא עדיין סמוך על שולחן הוריו, כשהוא מתארח אצל אחרים, גם כשהוא ישן בבית אחר, כיוון שאין עליו חיוב אישי (שכן הוא סמוך על שולחן הוריו), הוא יוצא בהדלקת בעלת הבית. וקל וחומר שכך הדין כאשר הוא ישן בביתם.
שאלה: סליחות לנשים: האם מותר לי לומר סליחות לבד בבית? אין לי אפשרות לקום לבית הכנסת מוקדם מאוד בבוקר. מתי אני צריכה לומר את הסליחות? מה לא אומרים ביחיד? אני בת 16.
תשובה: מעיקר הדין אשה לא חייבת באמירת סליחות וכך נהגו בנות ישראל במשך הדורות. עם זאת, אם היא מעוניינת לומר סליחות יכולה ותבוא עליה ברכה וזוהי הכנה טובה לקראת הימים הנוראים הבעל"ט. כשאומרים סליחות ביחידות את יכולה לומר את כל הקטעים מלבד קטעי הארמית ושלש עשרה מדות שנאמרים רק במנין של עשרה גברים. זמן אמירת סליחות הוא מחצות הלילה (לפי שעון קיץ 12:40 בערך) ועד לשקיעת החמה ביום שלמחרת. הרב רואי מרגלית.
שאלה: פיאה או מטפחת?: קראתי באחת מתשובותיך שעדיף לחבוש מטפחת מאשר פיאה. איך זה יכול להיות? הרי רואים חלק מהשערות כשלובשים מטפחת. מה שאין כן בפיאה אין שערות היוצאות החוצה. אם כן איך הרב פוסק כך?
תשובה: לפי ההלכה מותר שיראה חלק מהשיער בחוץ. לדעת הגר"מ פיינשטין השיעור הוא טפח מרובע. לעומת זאת הפיאה אומנם מכסה הכל אך היא שנויה במחלוקת פוסקים גדולה. המסקנה ברורה: עדיפה מטפחת המגלה חלק מהשיער הכשרה לדעת לדעת כל הפוסקים מאשר פיאה המגלה את כל השיער אבל כשרה רק לחלק מהפוסקים. האם יש בעיה להוציא את הצמה מהכיסוי? האם יש הקלה לאלמנה?
שאלה: הפריית מבחנה מתרומת זרע: מה דעת הרב לגבי הריון של אישה רווקה מעל גיל ארבעים ששנות פריונה עומדות לפוג ואין היא מוצאת בן זוג ורוצה להיות אם? האם עומדת בפניה האפשרות של תרומת זרע מבנק הזרע, מה עדיף- מזרע של יהודי או מזרע של גוי?
תשובה: הבאת ילד לעולם ללא מסגרת משפחתית נורמאלית עלולה לגרום לו סבל ולעיוות באישיותו. כמו"כ אב לא ידוע גורם לילד להחשב "שתוקי" ולמגבלות בנישואיו. גם לאב גוי יש בעיות בהגדרתה ההלכתית של הבת שתיוולד נוסף לבעיות הנפשיות, בעיית הזהות וכדו'. עצתי לאישה כזו להקפיא חלק משחלותיה וכשתינשא אי"ה להפרותם מבעלה החוקי ולהשתילם ברחמה.
שאלה: מידע באינטרנט - לשון הרע?: מדי פעם אני מקבל הודעות באימייל על חברות לא מקצועיות שכדאי להיזהר מהן. האם הודעות אלו בגדר לשון הרע וצריך למחוק אותן (וכמובן שלא להאמין) או שמא צריך להפיץ אותן כשרות לציבור?
תשובה: אסור להעביר הודעות כאלה הלאה מפני שאינך יודע אם ההודעה נבדקה כראוי, ואולי המתחרים שלהם מנסים להתנכל להם על ידי פרסום שקרי. אם תעביר הודעת שקר הרי שתיכשל בהוצאת שם רע ותגרום להם נזק ממוני. גם לך עצמך אסור להאמין להודעות אלו, אבל אפשר לחשוש, היינו שאם תצטרך למוצר שנמכר על ידי אותה חברה, תבדוק אם יש אמת בדיבה שפרסמו עליהם. אבל אל תחליט מראש שלא להשתמש בשירותיהם, מפני שבזה אתה נמצא כמקבל לשון הרע שלא בצדק. אמנם - אם ביררת את העניין והמקור המפרסם הוא אמין, ייתכן שההלכה תשתנה.
שאלה: לימוד תורה עם מוזיקה לועזית: לפעמים כשאני לבד בבית, אז במקום לבזבז את הזמן לבטלה אני לומד משניות מבוארות. האם יש איסור ללמוד תורה ולשמוע מוזיקה לועזית בו זמנית? המוזיקה ברקע אינה מסיטה אותי אלא להפך - משפרת את כושר הריכוז.
תשובה: אם אין המוזיקה של ע"ז או שירי עגבים אפשר להקשיב לה ואפשר שתיהיה ברקע תוך כדי הלימוד.
שאלה: שרות לאומי או לימודים יקרים?: בחודש האחרון סיימתי שרות לאומי (שנה ראשונה). האם עלי להתחיל לימודים גבוהים, למרות שאם אתחיל בלימודי כעת יצטרכו הורי לשלם שכר לימוד מלא? הורי מסכימים לכך, אך ידוע לי שזה לא פשוט בשבילם. ובמידה ואדחה את לימודי בשנה אוכל ללמוד דרך "פרויקט מצוינות" ולא אצטרך לשלם שכר לימוד? במידה ועלי לדחות את הלימודים האם עדיף לעבוד או לשרת עוד שנה שרות לאומי?
תשובה: אם הוריך מעונינים שאת תתחילי את למודיך הגבוהים עדיף להתחיל אותם כבר השנה. ובשנה הבאה תעברי "לפרויקט מצוינות". אם תוכלי גם למצוא עבודה חלקית ביחד עם הלימודים כדי להקל על הוריך מה טוב. עלי והצליחי.
שאלה: מזוזה בחצר: בכניסה לחצר שלי ישנם שני עצים שגוזמים אותם בצורה כזו היוצרת צורת הפתח האם חובה לשים מזוזה? כמו כן בכניסה לבית יש מעין בית שער (עם צורת הפתח) הקטן מארבע על ארבע ואין לו תקרה האם חייב במזוזה?
תשובה: לפי הרמב"ם אם אין דלת אז אין צורך לשים מזוזה וכן לא מצינו מזוזות על עצים. במקרה של בית שער שאין לו תקרה - אין צורך לשים מזוזה משום שבית ללא מזוזה אינו זוקק מזוזה.
שאלה: מזוזה על העץ: בכניסה לחצר שלי ישנם שני עצים שגוזמים אותם בצורה כזו היוצרת צורת הפתח. האם חובה לשים מזוזה? האם לשים על העץ?
תשובה: אם העצים יוצרים צורת פתח כחלק מגדר החצר וכל הענפים היוצרים את הפתח חזקים ולא נעים ברוח נראה שיש מקום לחייב במזוזה.
שאלה: יחוד במשרד עם נשואה אחת: קורה לי בערך שעתיים בשבוע שאני נשאר לבד במשרד בו אני עובד עם אשה נשואה. המשרד נמצא בקומה חמישית ולעיתים מאוד רחוקות מישהו עובר במסדרון ליד דלת המשרד והדלת נעולה (זה מטעמי ביטחון). המשרד נמצא בעיר אחת ואני גר בעיר אחרת, ככה שאפילו אשתי לא נמצאת באותה עיר. מה הפתרון? להפסיק את העבודה וללכת הביתה כשמגיע כזה מצב? יש איזה צד להקל?
תשובה: במצב כזה הצד היחידי בו אפשר להקל הוא אם תעבוד בחדר נעול והאשה השניה תעבוד בחדר אחר. אם אתה לא יכול לקיים תנאים אלו, אתם צריכים לשנות את שעות העבודה שלכם כי אכן אסור לכם להשאר במצב הזה. בהצלחה.
שאלה: אמירת קטעי ארמית בסליחות ביחיד: כשיש מניין בבית הכנסת האומר סליחות,האם יחיד שאיחר ורוצה להשלים את קטעי הסליחות שהפסיד, רשאי לומר את קטעי הארמית?
תשובה: לא, מכיוון שאת קטעי הארמית צריך לומר ביחד עם המנין ולא ביחיד, לעומת קטעי העברית שאפשר להשלים.
שאלה: לימוד לעילוי נשמה שהתגלגלה: כאשר אנו לומדים לעילוי נשמת הנפטר, כיצד היא מתעלה? הרי נשמתו התגלגלה מן הסתם כבר בגוף אחר והיא כבר לא נמצאת בעולמות העליונים.
תשובה: אנו יודעים שיש עולם של נשמות שבו הנשמה נמצאת לאחר שהאדם שנשא אותה נפטר, ולכן כאשר אנו לומדים לעילוי נשמת הנפטר, אומרים קדיש וצאצאי הנפטר הולכים בדרך ה', הנשמה מתעלה בעולמות העליונים. לפעמים, באמת, הנשמה חוזרת לארץ בצורת גלגול נשמה, אך מכיוון שאין לנו עסק בעליונים ואיננו יודעים איפה הנשמה נמצאת אנו תמיד עושים פעולות לעילוי נשמת הנפטר משום שכנראה היא בעליונים.
שאלה: שתיית קפה בשבת: האם מותר לפורר גושים של קפה נמס בשבת, כדי שאוכל לשים על הכפית ומהכפית להעביר לכוס? האם כדאי לעשות זאת לפני שבת?
תשובה: אין טחינה אחר טחינה ולכן מותר לפורר את גושי הקפה בשבת.
שאלה: למה דילגו על הוריו של נח?: מה קרה לאחר גירוש אדם וחוה מגן העדן? מייד אחרי החטא ישנה קפיצה משמעותית לפרשת נוח. מי היו הוריו של נוח? מי המשיך את הדור של אדם וחוה? לחוה היו שני בנים. מה קרה הלאה? אני בחורה חילונית.
תשובה: לאחר גירוש אדם וחוה מגן עדן נולד להם בן נוסף ושמו שת, וממנו נמשכת שלשלת הדורות עד נח שהיה בן למך כנזכר בהמשך. וממנו נמשכת השלשלת עד אברהם אבינו אבי האומה הישראלית. התורה אינה ספר הסטוריה והיא מזכירה רק את המאורעות שיש בהם הדרכה לעם ישראל ולעולם. כשמה תורה מלשון הוראה.
שאלה: שליח ציבור ללא גרביים: האם שליח ציבור יכול להתפלל לפני העמוד בסנדלים בלבד ללא גרביים?
תשובה: אדם שמתפלל צריך לדעת שהוא מדבר עם מלך מלכי המלכים הקב"ה, לכן לפני שהוא מדבר עם המלך הוא צריך להתכונן ולהתלבש כראוי, לכן אם אדם שיילך לפגישה עם אדם חשוב ילבש סנדלים ללא גרביים, אז הוא יכול ללבוש גם לתפילה סנדלים ללא גרביים ואפילו אם הוא שליח ציבור. דין ברכת כהנים ללא גרביים: תשובות הרב יעקב אריאל והרב דב ליאור
שאלה: טלויזיה בביתו של שליח ציבור : האם יש בעייה לאדם להיות שליח ציבור כאשר בביתו הוא רואה טלויזיה?
תשובה: ברור שכל אדם שיש בו יראת שמיים אמיתית, לא ראוי שיחזיק טלוויזיה בביתו, ולכן יש להעדיף שליח ציבור שאין לו טלוויזיה, אך במקום שלרוב הציבור יש טלוויזיה בבית, כל אחד יכול לעלות בתור שליח ציבור.
שאלה: תיקון חלום מפחיד: במשך תקופה ארוכה היה לי חלום שנהג לחזור על עצמו בלילות. חלום בו השיניים נופלות או מתמוססות לי בפה. חברתי אמרה לי כי ניתן לעשות תיקון חלומות אם הם חוזרים על עצמם. איך מתייחסת היהדות לחלום מסוג זה? האם עליי לפגוש רב בקשר לחלום זה ולעשות תקון חלום?
תשובה: היהדות אכן מייחסת חשיבות מסוימת לחלומות, לכן אם ראית את החלום יותר משלוש פעמים הייתי ממליץ לך לעשות תענית חלום של יום אחד מהזמן שאת קמה ועד צאת הכוכבים (ולא לשכוח לקבל על עצמך את התענית בתפילת המנחה שלפני יום הצום). אם את לא מרגישה צורך לצום כדי להיטיב את החלום את יכולה ללכת לתפילה במנין שיש בו ברכת כוהנים ובזמן ברכת כוהנים יש נוסח מסוים שצריך לומר להטבת חלום. בכל מקרה אל תשכחי את דברי ח שחוזרים ומזכירים לנו ש"אין חלום ללא דברים בטלים".
שאלה: פאזל בשבת: האם מותר להרכיב ולפרק משחק פאזל בשבת?
תשובה: מכיוון שפאזל הינו משחק שנועד לפירוק והרכבה אין בעיה לשחק בו, אך ילדים מעל גיל מצווה עדיף שיימנעו מלהרכיב פאזלים בשבת.
שאלה: בן בלי שם שעולה לתורה: כיצד יש לקרוא לתורה לגר צדק? כיצד יש לקרוא לתורה לילד שנולד לאם חד הורית?
תשובה: לגר צדק או אדם ששמות שני הוריו אינם ידועים לו, קוראים "בן אברהם", והכוונה היא לאברהם אבינו שהיה אבי כל ישראל ואבי כל הגרים. אדם שאימו יהודיה ואביו גוי או אדם שאביו אינו ידוע קוראים בשם אימו (בן פלונית).
שאלה: הנחת תפילין כל היום: האם כדאי וראוי שקבוצת בחורים מישיבה תתחיל להניח תפילין כל היום - בתוך הישיבה - האם אין בכך בעיות הלכתיות.
תשובה: מי שמעוטר בתפילין אסור בהסח הדעת מהם. איני בטוח שכל אחד יכול לעמוד בכך. לא מומלץ לעשות כן. מוטב להדר בתוספת שעות ללימוד בשמירת הלשון בתפילה בכוונה בצדקה ועוד מצוות שהן בגדר חובה בעוד שתפילין כל היום הן רשות. לתשובת הרב אליעזר מלמד. לתשובות הרב דב ליאור לחץ כאן וכאן. תשובת הרב דב ליאור בנושא יוהרה במצוות תכלת בציצית.
שאלה: אחות דתיה: אני שוקלת בעתיד ללמוד סיעוד ולהיות אחות בבית-חולים. רציתי לדעת האם איסור נגיעה חל גם על אחיות ומטופלים, ואם כן איך או האם אפשר להתמודד ובכל זאת להיות אחות. שבת
תשובה: מותר לאישה רופאה לגעת בחולה למטרות רפואיות. אם כי רצוי לכתחילה שגבר יטפל בגברים ואישה בנשים. אך כשאין אפשרות - מותר.
שאלה: העברת פעולה לבנים: האם מותר לי להעביר פעולה לבנים? כל הפעולות ביישוב שלי הם מעורבות עם הבנים. אני משתדלת מאוד לשמור על כל כללי הצניעות וביחד עם זאת להשפיע על הסביבה, אבל נראה לי מוזר שהתירו לי להיות בחברה כדי להשפיע אבל במקום שאני הכי יכולה להשמיע את דעותי אני לא יכולה.
תשובה: עדיף שבן יעביר את הפעולות לבנים ובת לבנות אבל אם אין בן מתאים שיכול להעביר את הפעולה ומבקשים ממך להעביר את הפעולה ואת יודעת שזה רק יתרום להם ולא יזיק מותר לך להעביר. תשובה מיועדת רק לישוב שלך שבו הפעולות מעורבות.
שאלה: איך תיראה הגאולה?: מדברים הרבה על "זמן הגאולה", "ראשית צמיחת גאולתנו", אבל מה זה גאולה בדיוק?, ומה יהיה אחרי המציאות האידיאלית הזו, יהיה בית מקדש והכל יהיה טוב ואז., מה יהיה? תחית המתים? ואז? הרי זמן תמיד יהיה, ומציאות מסויית תמיד תהיה, אז לאחר כל התאורים של המציאויות האידאליות שכתובים בנביא, מה יהיה, לאן נתקדם, אם ה ואידאלי?
תשובה: גאולה כשמה כן היא: שחרור, חופש, פרידה מהגבולות לעולם טוב יותר ואמיתי יותר. למשל לגאול אדמה - היינו: לשחרר אותה מבעליה הקודמים. לשאלתך מה יהיה אח"כ? התשובה היא שאכן יש סדר בחבלים בגאולה מעולם מצומצם ומוגבל "עלמא דשיקרא" כלשון ח, לעולם אידיאלי. יש בזה סדרים שונים אבל בסוף של זה נגיע להתעלות של קרבה לחיים אלוקיים שבאמת שמה הם אינסופיים. איננו יודעים איך יקרו הדברים הללו כי הידיעה שייכת לעולם מוגבל והאינסוף הוא מחוץ לגבולות הידיעה שלנו. הרב משה אליה.
שאלה: למה דווקא עם ישראל?: למה ה בחר דווקא בנו להיות לו לעם? כי בנו יש את הנשמה עם היכולת ועם התוכן ואנחנו מתאימים לזה וכו. הרי ה יכל לתת את אותה נשמה בכל העמים, השאלה למה ה נתן את זה דווקא בנו ולא באומה אחרת?
תשובה: שאלה גדולה שאלת, ועל כך אענה שסיגנון השאלות "למה ה' עשה." הוא סיגנון בעייתי שכן את כוונותיו וסיבותיו לעולם לא נדע כמאמר הפסוק "כי גבהו דרכי מדרכיכם ומחשבותי ממחשבותיכם." אבל על עצם הבחירה שלו בנו "אשר בחר בנו מכל העמים." ניתן לפרט. בחירה אלוקית משמעותה יצירה אלוקית חדשה שאיננה ניתנת לשינוי, בטבעה של החלטה שיוצרת עם עם יעוד אלוקי ניצחי שלעולם לא ישתנה, ומתוך כך נבין את גודל משימתינו ואת עוצמת יעודינו. הרב משה אליה.